Številka:90012-3/2019-3

Datum: 13. 5. 2019

**Z A P I S N I K**

3. seje Odbora za zdravje in socialno varstvo (v nadaljevanju: odbor),ki je bila v ponedeljek, 13. 5. 2019.

Seja je potekala v Banketni dvorani, Mestna hiša, Mestni trg 1, Ljubljana.

Sejo je vodila predsednica Mojca Škrinjar.

Na seji so bili navzoči člani in članice Odbora za zdravstvo in socialno varstvo

Mojca Škrinjar (predsednica), Amir Crnojević, Tomaž Čučnik, Stanka Ferenčak Marin, Anita Jelen, Milan Jakopovič, Tone Kastelic, Dunja Piškur Kosmač, Sonja Štramec Nemec, Julka Žibert ter strokovna sodelavka odbora Mateja Kavka.

Vabljena na sejo odbora: Alenka Žagar z Oddelka za zdravje in socialno varstvo

Seja se je pričela ob 17:30 uri.

S sklicem seje so člani prejeli predlog dnevnega reda 3. seje odbora:

**Dnevni red:**

1. **Potrditev zapisnika 2. seje odbora**
2. **Poročilo o uresničevanju Akcijskega načrta »Ljubljana - občina po meri invalidov« za obdobje od 2017 do 2018**
3. **Predlog Akcijskega načrta »Ljubljana - občina po meri invalidov« za obdobje od 2019 do 2020**
4. **Razno**

Predsedujoča je dala na glasovanje

**PREDLOG SKLEPA:**

**Odbor za zdravje in socialno varstvo sprejme predlog dnevnega reda 3. seje odbora.**

Navzočih je bilo 10 članov.

Za je glasovalo 10 članov. Proti ni glasoval nihče.

**AD 1**

**Potrditev zapisnika 2. seje odbora**

Predsedujoča je dala na glasovanje

**PREDLOG SKLEPA:**

**Zapisnik 2. seje se potrdi v predloženi obliki in vsebini.**

Navzočih je bilo 10 članov.

Za je glasovalo 10 članov. Proti ni glasoval nihče

**AD 2**

**Poročilo o uresničevanju Akcijskega načrta »Ljubljana - občina po meri invalidov« za obdobje od 2017 do 2018**

Gradivo za to točko so člani prejeli s sklicem. Predstavitev predloženega akta je podala Alenka Žagar z Oddelka za zdravje in socialno varstvo. Odbor je obravnaval tudi poročilo Odbora za stanovanjsko politiko kot zainteresiranega delovnega telesa, ki ni imel pripomb. Po razpravi, v kateri so sodelovali vsi navzoči člani odbora, je predsednica dala na glasovanje:

**PREDLOG SKLEPA:**

**Odbor za zdravje in socialno varstvo podpira sprejem Poročila o uresničevanju Akcijskega načrta »Ljubljana - občina po meri invalidov« za obdobje od 2017 do 2018.**

Navzočih je bilo 10 članov.

Za je glasovalo 10 članov. Proti ni glasoval nihče.

**AD 3**

**Predlog Akcijskega načrta »Ljubljana - občina po meri invalidov« za obdobje od 2019 do 2020**

Gradivo za to točko so člani prejeli s sklicem seje. Predstavitev predloženega akta je podala Alenka Žagar z Oddelka za zdravje in socialno varstvo. Odbor je obravnaval tudi poročilo Odbora za stanovanjsko politiko kot zainteresiranega delovnega telesa, ki ni imel pripomb.

Po razpravi, v kateri so sodelovali vsi navzoči člani odbora, je predsednica dala na glasovanje naslednji amandma in predloge sklepov:

**AMANDMA:**

V poglavju II. Ukrepi akcijskega načrta pri 1. CILJ: Zagotoviti stalen pretok informacij in vsebin s področja zagotavljanja enakih možnosti in krepitve socialne vključenosti oseb z oviranostmi v življenje lokalne skupnosti, se pri *UKREP:* *Informacijska točka MOL za starejše 65+ in osebe z oviranostmi na naslovu Mačkova ulica 1, s sledečo ponudbo* na koncu **doda nova alineja, ki se glasi:**

**» - Opremljenost Informacijske točke MOL s pomembnimi brošurami in informacijami v lahko berljivi tehniki«.**

Utemeljitev:

Ukrep bo omogočal osebam z bralnimi motnjami oziroma težavami, hitrejšo in učinkovitejšo seznanjenost z aktualnimi in pomembnimi informacijami MOL.

Navzočih je bilo 10 članov.

Za je glasovalo 8 članov. Proti je glasoval 1 član.

**1. PREDLOG SKLEPA:**

**Odbor za zdravje in socialno varstvo podpira sprejem Predloga Akcijskega načrta »Ljubljana - občina po meri invalidov« za obdobje od 2019 do 2020 skupaj s predlaganim amandmajem.**

Navzočih je bilo 10 članov.

Za je glasovalo 8 članov. Proti ni glasoval nihče.

**2. PREDLOG SKLEPA:**

**Odbor za zdravje in socialno varstvo predlaga, da pristojni Oddelek za zdravje in socialno varstvo MU MOL preuči možnosti priprave povzetkov gradiv MOL v lahko berljivi tehniki na spletni strani MOL.**

Navzočih je bilo 10 članov.

Za je glasovalo 10 članov. Proti ni glasoval nihče.

**3. PREDLOG SKLEPA:**

**Odbor za zdravje in socialno varstvo želi odgovor glede realizacije sklepa s prve seje odbora 11. 2. 2019, glede predstavitve letnega poročila Zdravstvenega doma Ljubljana (ZDL) za leto 2018, programa dela ZDL za leto 2019, ter veljavnega programa razvoja ZDL, na prvi možni seji odbora. Odbor je zaprosil, da gradivo na seji odbora predstavi pristojna strokovna oseba ZDL.**

Navzočih je bilo 10 članov.

Za je glasovalo 10 članov. Proti ni glasoval nihče.

**AD 4**

**Razno**

Ni bilo razprave.

Seja je bila končana ob 19:15 uri.

|  |  |
| --- | --- |
| Zapisala:  *Mateja Kavka* | *Mojca Škrinjar*  Predsednica |